section_heading: Vojna karijera
paragraph_text: Horst von der Planitz rođen je 11. kolovoza 1859. u Dresdenu. U sasku vojsku stupio je 1877. godine služeći u 108. pješačkoj pukovniji. U ožujku 1878. promaknut je u čin poručnika, nakon čega je premješten na službu u 105. pješačku pukovniju. Čin satnika dostiže u svibnju 1891., nakon čega pohađa Prusku vojnu akademiju u Berlinu. U travnju 1898. unaprijeđen je u bojnika, da bi potom služio u Glavnom stožeru. Od 1904. radi kao načelnik odjela u saskom ministarstvu rata u kojem se nalazi do siječnja 1906. kada je premješten u 108. pješačku pukovniju. U međuvremenu je, u rujnu 1903., promaknut u čin potpukovnika, a u rujnu 1905. u čin pukovnika.